b'\n_START_ARTICLE_\nVestfronten (andre verdenskrig)\n_START_PARAGRAPH_\nVestfronten under andre verdenskrig betegner vanligvis den delen av krigf\xc3\xb8ringa som skjedde mellom det nasjonalsosialistiske Tyskland og de vestallierte (hovedsakelig Frankrike, Storbritannia og USA) p\xc3\xa5 europeisk landomr\xc3\xa5de under den andre verdenskrigen i periodene 1940\xe2\x80\x931941 og 1944\xe2\x80\x931945. De milit\xc3\xa6re frontlinjene omfattet Danmark, Norge, Luxembourg, Belgia, Nederland, Storbritannia, Frankrike, Italia og det vestlige Tyskland. Kampene i S\xc3\xb8r-Europa og andre steder blir som regel omtalt under andre samlebetegnelser._NEWLINE_Tyskland kjempet en tofrontskrig; mot Storbritannia p\xc3\xa5 vestfronten og Sovjetunionen p\xc3\xa5 \xc3\xb8stfronten 1941\xe2\x80\x931945.\n_START_SECTION_\nMilit\xc3\xa6re operasjoner\n_START_PARAGRAPH_\nKampene p\xc3\xa5 bakken p\xc3\xa5 Vestfronten foregikk i to perioder. Den f\xc3\xb8rste var v\xc3\xa5ren og forsommeren 1940 da Danmark, Norge, Nederland, Belgia, Luxembourg og Frankrike ble invadert av tyske tropper og overgav seg. Siden var det en periode p\xc3\xa5 nesten fire \xc3\xa5r da kampene p\xc3\xa5 vestfronten nesten utelukkende ble utkjempet i lufta. Den begynte med Slaget om England, og fortsatte seinere med den strategiske bombekampanjen mot Tyskland. Den andre perioden med krig p\xc3\xa5 bakken begynte i juni 1944 med invasjonen i Normandie (Operation Overlord) og fortsatte fram til Tyskland kapitulerte i mai 1945.'